14/07/2020 | Administración LocalMunicipal
Ribeira
Aprobación do Plan Económico-Financeiro do Concello de Ribeira (2020-2021)

ANUNCIO Aprobación do Plan Económico-Financeiro do Concello de Ribeira (2020-2021) Na sesión plenaria do Concello de Ribeira de data 22 de xuño de 2020 aprobouse o Plan Económico-Financeiro (2020-2021), como resultado do incumprimento da estabilidade orzamentaria e da regra de gasto derivada da liquidación do exercicio 2019. En cumprimento do previsto nos artigos 23.4 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira e o artigo 26 do Real Decreto 1463/2007, do 2 de novembro, polo que se aproba o Regulamento de desenvolvemento da Lei 18/2001, do 12 de decembro, de Estabilidade Orzamentaria, a aprobación acordade sométese a información pública coa finalidade exclusivamente informativa. A efectos exclusivamente informativos, unha copia do plan económico-financeiro atópase a disposición do público no Concello de Ribeira e na súa sede electrónica. O contido do citado plan é o seguinte: PLAN ECONÓMICO-FINANCEIRO DO CONCELLO DE RIBEIRA PARA O PERÍODO 2020/2021 1. INTRODUCCIÓN. O artigo 135 da Constitución Española establece que todas as administracións públicas están sometidas ao principio de estabilidade orzamentaria e límite de endebedamento que serán obxecto de desenrolo mediante lei orgánica. A esta orde constitucional responde a Lei orgánica 2/2012, de 27 de abril, de Estabilidade Orzamentaria e Sustentabilidade Financeira (LOEPSF) que ten como obxecto establecer os principios reitores aos que debe someterse a política orzamentaria do sector público así como os procedementos necesarios para a súa aplicación efectiva. Estes principios son a estabilidade orzamentaria e a sustentabilidade financeira e a eles se someterán todos os entes indicados no artigo 2 desa lei orgánica entre os cales están as corporacións locais (apartado 1. c). 1.1.–Estabilidade orzamentaria. O artigo 3 da LOEPSF regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea” e defínese a estabilidade orzamentaria das administracións públicas como a situación de equilibrio ou superávit estrutural. O artigo 11 desa norma ven a instrumentar ese principio ao fixar que tanto a elaboración como a aprobación e a execución dos orzamentos e demais actuacións que afecten aos gastos ou ingresos das administracións públicas someteranse ao mesmo.1.2.–Sustentabilidade financeira. Pola súa banda o principio de sustentabilidade financeira defínese no artigo 4 LOEPSF como a capacidade para financiar compromisos de gasto presentes e futuros dentro dos límites de déficit, débeda pública e morosidade da débeda comercial conforme ao establecido nesta lei orgánica, a normativa sobre morosidade e a normativa europea. Distínguese, por unha banda, a sustentabilidade na débeda pública, que se instrumentaliza no artigo 13 LOEPSF onde se regulan os límites ao volume desa débeda, medido en termos do Protocolo sobre Procedemento de Déficit Excesivo (PDE). Por outra banda, enténdese que existe sustentabilidade da débeda comercial cando o período medio de pagamento (PMP) non supera o prazo máximo previsto na normativa sorbe morosidade, que actualmente está fixado en trinta días (Lei 3/2004, do 29 de decembro, pola que se establecen medidas de loita contra a morosidade nas operacións comerciais). 1.3.–Regra de gasto. Os principios de estabilidade orzamentaria e sustentabilidade financeira complétanse cunha terceira regra fiscal regulada no artigo 12 da LOEPSF: a regra de gasto, establecida na normativa europea e en virtude da cal o gasto das administracións públicas non poderá incrementarse por enriba da taxa de crecemento de referencia do Produto Interior Bruto (PIB). En concreto, a variación do gasto computable das corporacións locais non poderá superar a taxa de referencia do crecemento PIB de medio prazo da economía española. Aos efectos de calcular a regra de gasto, esta taxa estableceuse no 2,9% para o ano 2020; 3% para o exercicio 2021 e o 3,2% no 2022, segundo o acordo adoptado polo Consello de Ministros o día 11/02/2020, e polo cal se fixan os obxectivos de estabilidade orzamentaria e débeda pública para o conxunto das administración públicas.1.4.–Consecuencias do incumprimento dos obxectivos de estabilidade orzamentaria, débeda e regra de gasto. O artigo 21 LOEPSF indica que, en caso de incumprimento do obxectivo de estabilidade orzamentaria, débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento desas tres regras fiscais co contido e alcance previstos nese artigo. No informe da intervención municipal relativo á avaliación do cumprimento do obxectivo de estabilidade orzamentaria, da regra de gasto e do límite de débeda na liquidación do orzamento do ano 2019, emitido en data 4 de maio de 2020, conclúese que o Concello de Ribeira cumpre co límite de débeda pero incumpre o obxectivo de estabilidade orzamentaria e a regra de gasto. En consecuencia, deberán aplicarse as medidas reguladas nos artigos 21 e 23 da LOEPSF, que consisten basicamente na elaboración dun plan económico-financeiro que permita no ano en curso e o seguinte (2020 e 2021) o cumprimento do obxectivo de estabilidade orzamentaria e da regra de gasto.2. PROCEDEMENTO PARA A ELABORACIÓN E APROBACIÓN DO PLAN ECONÓMICO-FINANCEIRO. Segundo o previsto no artigo 23 da LOEPSF os plans económico financeiros elaborados polas corporacións locais deberán ser aprobados polo Pleno municipal, tendo en conta a aplicación do seguinte calendario: 1.º) O plan deberá ser presentado ante o Pleno municipal no prazo máximo dun mes dende que se constate o incumprimento, neste caso desde a data de aprobación da liquidación do orzamento do exercicio 2019 que foi o 14 de maio de 2020.2.º) O plan deberá ser aprobado polo Pleno municipal no prazo máximo de dous meses dende a súa presentación.3.º) A posta en marcha do plan non poderá exceder de tres meses dende a constatación do incumprimento.4.º) O plan deberá ser remitido á Comunidade Autónoma (no caso deste concello á Dirección Xeral de Política Financeira e Tesouro) así como á Comisión Nacional da Administración Local para o seu coñecemento.5.º) Este plan será obxecto da mesma publicidade que a establecida polas leis para os orzamentos da entidade.3. CONTIDO DO PLAN ECONÓMICO-FINANCEIRO. Segundo o artigo 21 da LOEPSF, o plan económico-financeiro conterá, como mínimo, a seguinte información: a) As causas do incumprimento do obxectivo establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean estas previsións, en consonancia co contemplado no informe ao que se fai referencia no apartado 5 do artigo 15. e) Unha análise de sensibilidade considerando escenarios económicos alternativos. Ademais do contido antes indicado, a Lei 27/2013, do 27 de decembro, de racionalización e sustentabilidade da Administración Local incluíu un novo artigo 116. bis na Lei 7/1985, do 2 de abril, reguladora das Bases de Réxime Local (LBRL) que ven a establecer no seu apartado segundo o contido adicional que o plan debe presentar, tendo que incluír aló menos algunha das seguintes medidas: a) Supresión das competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio lindeiro da mesma provincia.3.1. Horizonte temporal do plan. O obxectivo deste plan económico-financeiro é lograr o cumprimento do obxectivo de estabilidade orzamentaria, débeda pública e da regra de gasto nos anos 2020 e 2021, de acordo co artigo 21.1 LOEPSF cando establece literalmente que “en caso de incumplimiento del objetivo de estabilidad presupuestaria, del objetivo de deuda pública o de la regla de gasto, la Administración incumplidora formulará un plan económico-financiero que permita en el año en curso y el siguiente el cumplimiento de los objetivos o de la regla de gasto (…)”. En consecuencia, este Concello, e así queda reflexado no presente plan, deberá volver á situación de equilibrio con data máxima o 31 de decembro de 2021, é dicir, con ocasión da liquidación do exercicio 2021. Este é, pois, o horizonte temporal deste plan.3.2. Ámbito subxectivo do plan. A. Axentes que constitúen a administración local, segundo establece o artigo 2.1 LOEPSF (“Corporacións Locais” en Contabilidade Nacional): Entidade local: Concello de Ribeira. Organismos autónomos: ningún. Entes públicos dependentes que presten servizos ou produzan bens que non se financian maioritariamente con ingresos comerciais: ningún. B. Resto de unidades, sociedades e entes dependentes das entidades locais en virtude do artigo 2.2 da LOEPSF, entendendo o concepto ingreso comercial nos termos do Sistema Europeo de Contas Nacionais e Rexionais (SEC 95). Sociedade Mercantil: ningunha.3.3. Causas do incumprimento da estabilidade orzamentaria e da regra de gasto (artigo 21.2 a) da LOEPSF). A proposta ao Pleno desta Corporación da aprobación do presente plan económico-financeiro, de formulación obrigada, é consecuencia do resultado da avaliación do cumprimento do obxectivo de estabilidade orzamentaria e da regra de gasto efectuado pola intervención municipal en relación ao expediente da liquidación do exercicio 2019. Segundo o informe de intervención de data 4 de maio de 2020 a liquidación do orzamento do ano 2019 non cumpre co obxectivo de estabilidade orzamentaria xa que presenta un déficit de 1.353.001,43 € e non cumpre coa regra de gasto posto que o gasto computable resultante é superior ao límite da regra de gasto nun importe que ascende a 1.093.243,60 €. Para realizar un diagnóstico da situación actual, expóñense as magnitudes orzamentarias e económicas máis significativas dos tres últimos exercicios liquidados, a través das cales se pon de manifesto a situación orzamentaria e económico- financeira actual deste Concello: Evolución dos gastos: Evolución dos ingresos: Outras magnitudes: (1) RTGG: remanente de tesouraría para gastos xerais. (2) RTGFA: remanente de tesouraría para gastos con financiamento afectado. Tal e como se sinalou anteriormente, a liquidación do Concello de Ribeira incumpriu o obxectivo de estabilidade orzamentaria e regra de gasto, o que motivou a elaboración deste plan, debendo analizarse as causas deste incumprimento. En primeiro lugar, en canto ao incumprimento da estabilidade orzamentaria analizaranse os ingresos e os gastos non financeiros. Obsérvase que os ingresos non financeiros experimentaron unha minoración de 1.009.109,80 €, mentres que os gastos non financeiros aumentaron en 2.669.234,55 €. No caso dos ingresos, tendo en conta que os ingresos correntes se manteñen practicamente na mesma cifra, o descenso prodúcese nos ingresos de capital. Este descenso dos ingresos de capital, en concreto do capítulo 7 de transferencias de capital, ven motivado pola execución dos gastos financiados con esas transferencias, que no exercicio 2019 foi inferior a de 2018, considerándose que este descenso non afecta ao cumprimento da estabilidade orzamentaria xa que pola práctica totalidade dos gastos de capital financiados por transferencias de outras Administracións realizados en 2019 recoñecéronse no propio exercicio 2019 os dereitos correspondentes a ditas transferencias. Polo tanto, a causa do incumprimento da estabilidade orzamentaria ten que estar nos gastos non financeiros. Ese aumento de gastos non financeiros aproxímase moito a contía das obrigas correspondentes a gastos non financeiros financiadas con Remanente de Tesourería. A utilización de Remanente de Tesourería no ano 2019 deu lugar ás seguintes obrigas recoñecidas: 1. Con cargo ao RTGFA que financiou incorporacións de crédito obrigatorias, recoñecéronse obrigas non financeiras por un importe de 693.094,60 €. 2. Con cargo ao RTGX recoñecéronse obrigas por un importe de 2.721.118,45 €, que se distribúen da seguinte maneira: 2.1. Obrigas correspondentes a gasto non financeiro: 1.814.941,23 €. 2.2. Obrigas correspondentes a gasto financeiro: 906.177,22 €. A cifra total de obrigas correspondentes a gasto non financeiro recoñecidas con cargo ao Remanente de Tesourería foi de 2.508.035,83 €. Esta cifra permite concluír que a utilización do Remanente de Tesourería foi a causa do incumprimento do principio de estabilidade orzamentaria, tanto considerando a súa cifra total como unicamente a parte de RTGX, xa que en ambos casos se sitúan por riba do déficit xerado na liquidación (1.353.001,43 €). En segundo lugar, en relación á regra de gasto, o gasto computable na liquidación de 2019 alcanzou a cifra de 17.688.296,63 €, cifra que é maior ao límite de gasto computable para o ano 2019, que era de 16.595.053,03 €, do que se deriva que o Concello de Ribeira non cumpriu coa regra de gasto na liquidación do orzamento de 2019, rexistrando un exceso de gasto computable de 1.093.243,60 €. A explicación a este exceso de gasto atopámola, igual que no caso da estabilidade orzamentaria, na utilización do Remanente de Tesourería. No caso do RTGFA, co que se financiaron obrigas por importe de 693.094,60 €, unha parte delas (319.928,87 €) corresponden a gastos financiados por outras Administracións, polo que non serían consideradas gasto computable, pero a parte restante (373.165,73 €), que foi financiada a través de operacións de crédito, sí tería a consideración de gasto computable. No caso do RTGX, das obrigas correspondentes a gasto non financeiro, 1.814.941,23 €, habería que deducir as obrigas relativas a Inversións financeiramente sostibles financiadas co superávit de 2017 e 2018, e que ascenderon a un importe de 1.278.840,31 €, xa que non teñen a consideración de gasto computable. Polo que teríamos un total de 536.100,92 € de obrigas financiadas con RTGX, coa natureza de gasto computable. A suma de ambas cifras sería de 909.266,65 €, que presenta unha diferencia de 183.976,95 €, con respecto ao exceso do gasto computable. A explicación de esta diferencia restante atopámola nos seguintes gastos: – Aumento do gasto de persoal, como consecuencia do acordo plenario no que se retoma a aplicación da RPT do Concello, que supuxo un incremento de 161.600,67 € no capítulo I. – Aumento da contía do capítulo IV destinada a subvencións (novas subvencións nominativas por importe de 38.000 €). – O acordo plenario polo que o Concello asumiu a xestión do Museo do gravado de Artes por comodato (incremento de gasto de 65.082,32 €). Polo tanto, estes aumentos de gasto explican o aumento de gasto computable que supuxo o incumprimento da regra de gasto. Por outra parte, convén comentar as magnitudes indicadas no último dos anteriores cadros. En primeiro lugar, tanto o resultado orzamentario, como o aforro neto alcanzaron cifras positivas nos exercicios 2017, 2018 e 2019. Isto indica que os ingresos superaron os gastos en cada un deses exercicios. No caso do obxectivo de estabilidade orzamentaria, cumpriuse nas liquidacións dos anos 2017 e 2018, non no ano 2019 o que motivou a elaboración deste plan económico-financeiro. No que se refire á regra de gasto, cumpriuse este obxectivo no 2017 e 2018 fronte á cifra negativa do 2019 que deu lugar a elaboración deste plan económico-financeiro. As cifras do remanente de tesourería para gastos xerais tamén foron positivas e dunha contía elevada durante os tres anos analizados. Esta magnitude, aínda que a nivel contable e orzamentario ten a natureza dun activo financeiro, reflicte o aforro que xera unha entidade local ao longo de varios exercicios. De feito, a meirande parte dese remanente materializouse en fondos líquidos o que explica os elevados saldos da tesouraría a 31 de decembro. Debe lembrarse que o remanente de tesouraría pode ser unha fonte de financiamento de gastos en exercicios futuros sen necesidade de acudir ao endebedamento ou a outros ingresos non financeiros do correspondente exercicio. Finalmente, no que se refire ás magnitudes relacionadas co obxectivo de sustentabilidade financeira no período 2017-2019, ponse manifesto o seguinte: – O volume de débeda en termos PDE no que que non se teñen en conta os préstamos doutras administracións públicas experimentou un importante descenso nestes tres anos, pasando de case un 34% a un 20%. – O volume de débeda nos termos do artigo 53 do Real Decreto Lexislativo 2/2004, polo que se aproba o Texto Refundido da Lei reguladora das facendas locais (TRLHL) é notablemente inferior aos límites fixados nese artigo (110%) e na disposición adicional decimo cuarta do Real Decreto-Lei 20/2011, de 30 de decembro, para autorizar operacións de endebedamento (75%), e tamén descendeu nestes tres anos pasando do 39% ao 32%. – Respecto a débeda comercial, o período medio de pagamento calculado no último trimestre dos anos 2017, 2018 e 2019 sitúase por debaixo do prazo máximo de trinta días. Da análise da información anterior conclúese que a situación económico-financeira do concello non ten problemas estruturais posto que, salvo no cumprimento da estabilidade orzamentaria e da regra de gasto no ano 2019, as demais magnitudes foron positivas e/ou non superaron os límites fixados na LOEPSF.3.4. Previsións tendenciais de ingresos e gastos (artigo 21.2 b) da LOEPSF). Dada a situación económica actual, formúlanse as seguintes previsións tendenciais de ingresos e gastos por capítulos para os anos 2020 e 2021, que son os anos de vixencia deste plan. De non atoparse ningunha medida das contempladas no plan, a estimación da liquidación dos orzamentos dese exercicios arroxaría estes datos: A) EVOLUCIÓN PREVISTA PARA OS INGRESOS (estimación de dereitos recoñecidos netos a 31/12): B) EVOLUCIÓN PREVISTA PARA OS GASTOS (estimación de obrigas recoñecidas netas a 31/12): Estas estimacións tomaron como punto de partida as liquidacións dos anos 2017, 2018 e 2019. INGRESOS. –Efectuáronse estimacións a partir das medias do grado de execución dos anos 2017 a 2019 se ben realizando algúns axustes. No capítulo 2, que recolle os ingresos derivados do ICIO, calculouse unha media dos anos 2017 a 2019 pero non se tivo en conta a liquidación negativa do ano 2018 ocasionada por unha única devolución. O capítulo 8 recolle as devolucións de anticipos a funcionarios. A súa contía soe ser moi reducida e ao tratarse dun ingreso financeiro que non ten relevancia no cálculo da regra de gasto e a estabilidade orzamentaria estimouse con importe cero. GASTOS. –Tamén se tivo en conta o grado de execución dos gastos nos capítulos 1 ao 6 dos exercicios 2017 a 2019. A execución do capítulo 6 do ano 2021 prevese máis elevada debido a que nese ano se realizarán a maior parte das inversións incluídas na liña EDUSI. Non se prevé a realizar gastos en transferencias de capital (capítulo 7) no ano 2021. O capítulo 8 recolle gastos por anticipos a funcionarios. A súa contía estimouse con importe cero pola mesma razón que nos ingresos. Os pasivos financeiros calculáronse de acordo co plan de amortización da débeda. No ano 2020 non está previsto amortizar ningunha cota dos préstamos concedidos pola Deputación da Coruña dado que se prorrogou o período de carencia ata o 2021. Con estes datos, os obxectivos de estabilidade orzamentaria, regra de gasto e débeda pública quedarían como segue: 3.5. Medidas concretas que se propoñen para o plan económico financeiro do concello de Ribeira para o período 2020-2021(artigo 21.2 c) da LOEPSF e artigo 9.2 a) da orde HAP/2105/2012). Do exposto no apartado anterior conclúese que a situación económico financeira do Concello de Ribeira non presenta ningún problema estrutural que obrigue a adoptar medidas extraordinarias de redución do gasto ou incremento dos ingresos máis aló dun control da execución dos orzamentos dos anos 2020 e 2021 que permita cumprir coas tres regras fiscais. O contrario suporía liquidar eses orzamentos con un remanente de tesouraría para gastos xerais máis elevado e cuns maiores fondos líquidos. Tendo en conta que a utilización dese RTGG como fondo de financiamento do gasto está limitada polo cumprimento dos obxectivos de estabilidade orzamentaria e regra de gasto, estaríamos ante un uso non eficiente dos fondos públicos. En consecuencia, a medida a adoptar con este plan será a de executar os orzamentos dos exercicios 2020 e 2021 mantendo un control e supervisión dos gastos non financeiros de xeito que se non se supere o límite de gasto computable fixado no sub-apartado seguinte. Para iso terase en conta a información da execución trimestral dos orzamentos de xeito que ante calquera alerta que indique un risco de incumprimento dalgunha das regras fiscais, adoptaranse medidas puntuais de axuste no gasto a fin de cumprir cos obxectivos do plan (declaracións de non dispoñibilidade, redución dos presupostos de determinados servizos ou actividades, pospoñer gastos non prioritarios, etc.). Por último, en relación ao contido adicional que o artigo 116. bis na Lei 7/1985, de 2 de abril, reguladora das Bases de Réxime Local (LBRL) ven a fixar para o plan económico financeiro, non se considera necesario adoptar ningunha das medidas indicadas no apartado 2 dese artigo posto que, como se indicou antes, a situación económica deste concello non presenta ningún problema estrutural e resulta suficiente a medida explicada no parágrafo anterior.3.6. Previsión de evolución das magnitudes económicas e orzamentarias (artigo 21.2 d) LOEPSF e artigo 9.2 c) da Orde HAP/2105/2012). Tendo en conta as previsións tendenciais de ingresos e gastos expostas no apartado 3.4, prevese a seguinte evolución das principais magnitudes orzamentarias para os anos 2020 e 2021: 4. CONCLUSIÓNS. Á vista do contido deste plan exposto nos apartados anteriores, formúlanse as seguintes conclusións: – No informe emitido pola intervención municipal en relación á liquidación do exercicio 2019 constatouse o incumprimento do obxectivo de estabilidade orzamentaria e da regra de gasto regulados na LOEPSF. – Como consecuencia do anterior, e dando cumprimento ao previsto no artigo 21 da LOEPSF, esta alcaldía elaborou o presente plan económico financeiro para a súa aprobación polo pleno. – Da análise da situación do económica do concello non se aprecian problemas estruturais e tendo en conta que a previsión tendencial é o cumprimento das regras fiscais, as medidas a adoptar limítanse ao compromiso de non incumprir a estabilidade orzamentaria e a regra de gasto nos exercicios 2020 e 2021 respectando os límites fixados no apartado 3.6 deste plan e adoptando medidas puntuais de axuste cando se constate algún risco de incumprimento. Ribeira, 25 de xuño de 2020. O alcalde Manuel Ruiz Rivas